Tesla Roadster (2008)

Tesla Roadster, սպորտային էլեկտրոմոբիլ, ամերիկյան «Tesla» ընկերության առաջին ավտոմեքենան։ Թողարկվել է 2008-2012 թվականներին, հավաքվել է շուրջ 2600 մեքենա։ Ավտոմեքենան արժե շուրջ 110 հազար ԱՄՆ դոլար։
Պաշտոնապես ներկայացվել է 2006 թվականի հուլիսի 19-ին Կալիֆոռնիայի Սանտա Մոնիկա քաղաքում։ 
Tesla Roadster-ը կարող է բացել մինչև 100 կմ/ժ արագություն 4 վայրկյանից քիչ ժամանակում։ Առավելագույն արագությունը սահմանափակված է 201,1 կմ/ժ-ով։ Լիթիումիոնային (Li-ion) մարտկոցը բավականացնում է 300-ից 400 կմ վարելու համար։ Ակումուլյատորի ամբողջական լիցքավորման համար հարկավոր է 3,5 ժամ։


== Պատմություն ==
Ըստ ընկերության հայտարարության՝ սերիական արտադրությունը սկսվել է 2008 թվականի մարտի 17-ին, թեպետ գնորդներին վաճառքը սկսվել է մի քանի ամիս անց։
2009 թվականի սեպտեմբերի դրությամբ վաճառվել էր 700 ռոդսթեր։
2010 թվականին ընկերությունը սկսել է արտադրել և վաճառել աջակողմյան ղեկ ունեցող մեքենաներ Մեծ Բրիտանիայի, Ավստրալիայի, Ճապոնիայի, Հոնկոնգի և Սինգապուրի շուկաների համար։ Նույն տարում ներկայացվել է Tesla Roadster 2,5 տարբերակը։
2010 թվականի մայիսին Tesla Motors ընկերությունը Տոյոտայից ստացել է 50 միլիոն դոլար ներդրում, որով ձեռք է բերել նախկինում Տոյոտային պատկանող NUMMI փակ գործարանը։ 
2500 մեքենա մատակարարելու մասին Lotus-ի հետ պայմանագրի ժամկետն ավարտվել է 2011 թվականի վերջին։ 2011 թվականի օգոստոսին ընկերությունը դադարել է հայտեր ընդունել ամերիկյան շուկայում։ Tesla Roadster մոդելի արտադրությունը դադարել է 2012 թվականի հունվարին։ 2012 թվականի ամռանը Գուդվուդում ներկայացվել է Roadster 2.5 ռեստայլինգացված տարբերակը, մեքենան ուներ փոփոխված ռադիատորային ցանց, առջևի և հետևի բախարգելներ։ 
2014 թվականի սեպտեմբերի 29-ին Tesla Motors-ը հայտարարել է մոդելի աննշան թարմացման մասին։ Այն կոչվուկմ էր՝ Tesla Roadster 3.0 և ուներ բարելավված աերոդինամիկա, մինչև 70 կՎտ/ժամ հզորությամբ ակումուլյատոր։
Roadster-ի նոր սերուդը, որը ստեղծվել էր Model 3-ի հիմքով պլանավորվում էր թողարկել 2019 թվականին։
2010 թվականին Դետրոյթի միջազգային ավտոսրահում ներկայացվել է Tesla Roadster-ի հոբելյանական նմուշը։ Ընկերության ղեկավար Իլոն Մասկը հայտարարել է, որ թողարկվել է Tesla Roadster-ի 1000 օրինակ։ 1000-րդ Tesla Roadster-ը առանձնանում է յուրահատուկ ինտերիերով։ Այն արժե 175 հազար դոլար, և մեքենայի վաճառքից ստացված գումարը օգտագործվում է բարեգործական նպատակներով։
2018 թվականի փետրվարի 6-ին Իլոն Մասկի անձնական Tesla Roadster-ը ուղարկվել է տիեզերք՝ որպես SpaceX ընկերության կողմից ստեղծված «Falcon Heavy» կրորղ հրթիռի օգտակար բեռ ։ Tesla Roadster-ը առաջին սերիական ավտոմեքենան էր տիեզերքում․  Մինչ այդ ուղարկվել է միայն 3 հատուկ մշաված լուսնային ավտոմեքենա։


== Tesla Model S ==

2009 թվականին ընդունվել է Tesla-ի նոր, ավելի էժան մոդելի՝ Tesla Model S-ի շուրջ 1000 նախապատվեր։ Այն ներկայացվում է որպես սովորական ավտոմեքենայի փոխարինող, ունի ակումլյատորի՝ առանց լիցքավորման 257, 418 և 483 կմ վազքի ընտրության հնարավորություն։ Մինչև 100 կմ/ժ արագությունը հավաքում է 5-6 վայրկյանում, ակումլյատորը լիցքավորվում է մինչև 75 % 45 րոպեում։ Model S-ի արժեքը շուրջ 2 անգամ ցածր է և կազմում է 49 հազար դոլար՝ ԱՄՆ կառավարության հարկերը ներառյալ։ Արտադրությունը պլանավորվում էր 2010 թվականի վերջին։ 


== Brabus ==
2008 թվականի նոյեմբերի 29-ին Brabus արհեստանոցը ներկայացրել է ռոդսթերի ավարտուն տարբերակը։ Նոր մոդելի հիմնական առանձնաահատկությունը «շրջապատող աղմուկի գեներատորն» էր։ Դրա շնորհիվ մեքենան ուներ V8 շարժիչով մեքենայի կամ մրցավազքային մոդելի ձայն։ Հասանելի էին նաև Beam և Warp մտացածին ձայները։ Ձայնի ինտենսիվությունը և ուժգնությունը կարգավորվում է ավտոմատ կերպով՝ կախված արագությունից։ Ռոդսթերն ունի 19 դյույմանոց դիսկեր, սպիտակ է, սրահը սև և սպիտակ է՝ կաշվի, զամշի և ալյումինի հատվածներով։ 


== Պատկերասրահ ==

		
		


== Ծանոթագրություններ ==


== Արտաքին հղումներ ==
Roadster-ը արտադրոցի կայքում
Tesla-ն կօգտոգործի Daimler AG-ի տեխնոլոգիաները 13.06.2008
«Tesla-ն հոսանքի տակ տիրոջը տանում է գործնական շքեղության» Archived 2020-08-04 at the Wayback Machine. - Membrana.ru